Diari Oficial de la Generalitat Valenciana


Sumari del DOGV 8452, del 27-12-2018 (2018/12037)

Extracte de la Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els Premis a la Innovació en Matèria de Serveis Socials a la Comunitat Valenciana Amparo Moreno Vañó.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8452

Data del DOGV
:   27-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12952


Data del document
:   19-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

Extracte de la Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els Premis a la Innovació en Matèria de Serveis Socials a la Comunitat Valenciana Amparo Moreno Vañó. [2018/12203]  
BDNS (identif.): 430978.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.hacienda.gob.es/bdnstrans/index.  
  
Primer. Participants  
Podran participar-hi les administracions públiques d'àmbit local i les entitats del tercer sector d'acció social, per si soles o agrupades, l'àmbit d'actuació de les quals siga la Comunitat Valenciana.  
  
Segon. Objecte de la convocatòria  
Convocar per a l'exercici 2019 els Premis a la Innovació en Matèria de Serveis Socials a la Comunitat Valenciana Amparo Moreno Vañó, que regula l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives.  
  
Tercer. Objecte dels premis  
Seran susceptibles de ser premiades les actuacions i les iniciatives innovadores desenvolupades o en procés d'implementació per les administracions públiques d'àmbit local o bé per entitats del tercer sector d'acció social en l'àmbit de la Comunitat Valenciana, que representen models de bones pràctiques, en el marc de la prevenció de l'exclusió social, la protecció a les persones i les famílies d'aquestes, l'autonomia personal i la promoció de la inclusió.  
  
Quart. Modalitats  
1. Els premis s'adjudicaran en dues modalitats:  
A) Bones pràctiques o pràctiques innovadores per a les administracions públiques valencianes d'àmbit local.  
B) Bones pràctiques o pràctiques innovadores per a les entitats del tercer sector d'acció social de la Comunitat Valenciana.  
  
Cinqué. Bases reguladores  
Mitjançant l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, s'aproven les bases reguladores per a la creació dels Premis a la Innovació en Matèria de Serveis Socials a la Comunitat Valenciana Amparo Moreno Vañó (DOGV 8406, 19.10.2018).  
  
Sisé. Dotació pressupostària  
1. Aquesta convocatòria de premis es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia i Hisenda.  
  
2. Integraran cada una de les modalitats descrites en l'apartat quart quatre premis respectivament, segons es detalla a continuació:  
  
A) Per a la modalitat de bones pràctiques o pràctiques innovadores per a les administracions públiques valencianes d'àmbit local:  
1) Primer premi amb una dotació econòmica de 6.000 euros.  
2) Segon premi amb una dotació econòmica de 4.000 euros.  
3) Tercer premi amb una dotació econòmica de 2.000 euros.  
4) Quart premi consistent en un esment especial, sense dotació econòmica.  
B) Per a la modalitat de bones pràctiques o pràctiques innovadores per a les entitats del tercer sector d'acció social de la Comunitat Valenciana:  
1) Primer premi amb una dotació econòmica de 6.000 euros.  
2) Segon premi amb una dotació econòmica de 4.000 euros.  
3) Tercer premi amb una dotació econòmica de 2.000 euros.  
4) Quart premi consistent en un esment especial, sense dotació econòmica.  
3. El Projecte de llei de pressupostos de la Generalitat per a l'exercici 2019 preveu l'existència de línia de subvenció S5179000, en l'aplicació pressupostària 06.57.73.905.32, dotada amb un import de 24.000 €.  
  
4. No obstant això, l'eficàcia d'aquesta convocatòria queda condicionada a l'existència, en els pressupostos de la Generalitat per a l'exercici 2019, de crèdit adequat i suficient per a atendre les ajudes previstes en aquesta resolució.  
5. A aquest efecte, una vegada aprovats els pressupostos de la Generalitat per a l'exercici 2019, la Vicepresidència i Conselleria d'Igualtat i Polítiques Inclusives publicarà en el Diari Oficial de la Generalitat Valenciana una resolució que especifique la línia pressupostària i l'import global que es destina al finançament d'aquestes.  
  
Seté. Termini de presentació de les sol·licituds  
El termini de presentació començarà l'endemà de la publicació de la resolució d'aquesta convocatòria en el Diari Oficial de la Generalitat Valenciana i finalitzarà en el termini de 30 dies hàbils.  
  
Huité. Altres dades  
1. Sol·licituds: s'haurà de presentar una instància de sol·licitud omplida degudament, mitjançant el model que figura en l'annex I de la convocatòria, també disponible en l'adreça d'Internet:  
https://sede.gva.es/va/web/sede\_electronica/tramit-generic  
Per cada administració pública d'àmbit local o entitat del tercer sector d'acció social l'àmbit d'actuació de la qual siga la Comunitat Valenciana, es podrà presentar, com a màxim, una única sol·licitud de participació en la respectiva modalitat.  
2. Documentació que cal presentar amb la sol·licitud: la prevista en l'article sis de la convocatòria.  
3. Criteris d'admissió dels treballs: els regulats en l'article set de la convocatòria.  
4. Criteris de valoració: els que estableix l'article huit de la convocatòria.  
5. Subjecció a l'IRPF: l'import dels premis estarà subjecte a la retenció de l'Impost sobre la Renda de les Persones Físiques (IRPF) que marca la llei, i es formalitzarà mitjançant transferència bancària en un únic pagament.  
  
València, 19 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.